Epstein-Barrin virus (EBV) on herpesryhmän virus, joka aiheuttaa nielun imukudoksen tulehduksen. EBV tunnetaan parhaiten siitä, että se aiheuttaa tulehdustauti mononukleoosia eli ns. pusutautia.
EBV on yleinen virus, joka voi tarttua ihmisestä toiseen yskimällä, aivastamalla tai ruuan ja juoman välityksellä. Suurin osa ihmisistä kantaa EBV:tä, vaikka heillä ei olisi minkäänlaisia oireita. EBV-viruksesta ei pääse eroon eikä sitä vastaan ole rokotetta.
”On hyvin harvinaista, että herpesviruksen kantajalle kehittyisi syöpä.”
Herpesvirus heikentää immuunipuolustusjärjestelmää, joka altistaa soluja muutoksille. EBV-infektio voi aiheuttaa Burkittin lymfoomaa, Hodgkinin lymfoomaa ja tiettyä nenän ja nielun alueella olevaa syöpää.
Toinen syöpään liittyvä herpesvirus on ihmisen herpesvirus 8 (KSHV). KSHV-tartunnat ovat Suomessa hyvin harvinaisia. Tämä virus tarttuu suojaamattoman seksin ja veren välityksellä. KSHV-infektio voi aiheuttaa Kaposin sarkooman.
On hyvin harvinaista, että herpesviruksen kantajalle kehittyisi syöpä. Terveille ihmisille, joilla on hyvä immuunipuolustusjärjestelmä, herpesvirustartunnat eivät lisää syövänvaaraa.